Diari Oficial de la Generalitat Valenciana


Sumari del DOGV 5978, del 20-03-2009 (2009/3030)

RESOLUCIÓ de 12 de març de 2009, del director general de Relacions amb les Corts i Secretariat del Consell, de la Conselleria de Presidència, per la qual es disposa la publicació de l'addenda al conveni marc de col·laboració entre el Ministerio de Industria, Turismo y Comercio i la Generalitat per a la realització de plans de millora de la qualitat del servici elèctric i plans de control de tensió en la Comunitat Valenciana a càrrec de la tarifa 2005.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5978

Data del DOGV
:   20-03-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/3030


Data del document
:   12-03-2009

Organisme emissor
:   Conselleria de Presidència

Tipus de document
:   Resolució

Descriptors 

:   * Conselleria Infraestructures i Transport
    * energia elèctrica
    * indústria elèctrica
    * administració central
    * cooperació administrativa
    * empresa

RESOLUCIÓ de 12 de març de 2009, del director general de Relacions amb les Corts i Secretariat del Consell, de la Conselleria de Presidència, per la qual es disposa la publicació de l'addenda al conveni marc de col·laboració entre el Ministerio de Industria, Turismo y Comercio i la Generalitat per a la realització de plans de millora de la qualitat del servici elèctric i plans de control de tensió en la Comunitat Valenciana a càrrec de la tarifa 2005.  
 [2009/3030]  
El Ministeri d'Indústria, Turisme i Comerç i la Generalitat han subscrit, prèvia tramitació reglamentària, el dia 29 de desembre de 2008, l'addenda al Conveni marc de col·laboració per a la realització de plans de millora de la qualitat del servici elèctric i plans de control de tensió a la Comunitat Valenciana formalitzat amb càrrec a la tarifa 2005.  
En compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, i l'article 3.4 del Decret 20/1993, de 8 de febrer, del Consell, cal publicar en el Diari Oficial de la Comunitat Valenciana l'esmentada addenda, que ha quedat inscrita en el Registre de Convenis de la Generalitat amb el número 0273/2009, i que figura com a annex d'esta resolució.  
València, 12 de març de 2009.- El director general de Relacions amb les Corts i Secretariat del Conell. Ángel Mompó Romero.  
Addenda al Conveni marc de col·laboració entre el Ministeri d'Indústria, Turisme i Comerç i la Generalitat de la Comunitat Valenciana, per a la realització de plans de millora de la qualitat del servici elèctric i plans de control de tensió en la Comunitat Valenciana formalitzat a càrrec de la tarifa 2005.  
Madrid, 29 de desembre de 2008  
Reunits  
Pedro Luis Marín Uribe, secretari general d'Energia del Ministeri d'Indústria, Turisme i Comerç, nomenat mitjançant el Reial Decret 565/2008, de 21 d'abril.  
Mario Flores Lanuza, conseller d'Infraestructures i Transport de la Comunitat Valenciana, en virtut de l'Acord del Consell de 21 de novembre de 2008.  
Es reconeixen la capacitat legal necessària per a obligar-se en representació dels seus respectius organismes.  
Antecedents  
Primer. Amb data 13 de desembre de 2006, i després dels tràmits reglamentaris corresponents, es va firmar el conveni de col·laboració entre el Ministeri d'Indústria, Turisme i Comerç i la Generalitat de la Comunitat Valenciana, que va ser publicat en el Boletín Oficial del Estado el divendres 26 de gener de 2007, per a la realització de plans de millora de la qualitat del servici elèctric i plans de control de tensió en la mencionada Comunitat Autònoma.  
Que en la clàusula primera de l'esmentat conveni s'establix que l'objecte d'este és "incloure dins del Pla de Qualitat de Subministrament d'Energia Elèctrica que s'han de realitzar a la Comunitat Valenciana, les obres dels programes d'actuació temporal en distribució per a la millora de la qualitat del servici aprovades per la Direcció General d'Energia de la Conselleria d'Infraestructures i Transport de la Generalitat de la Comunitat Valenciana, a l'empara del que disposa l'article 107.1 del Reial Decret 1955/2000, d'1 de desembre, i els plans de control de tensió que figuren en els annexos I i II respectivament del present conveni, així com definir el model de cofinançament entre el Ministeri d'Indústria, Turisme i Comerç, la Generalitat i les corresponents empreses distribuïdores en el territori".  
Segon. Amb data 15 de setembre de 2008, la Direcció General d'Energia de la Generalitat Valenciana, a causa de dificultats tècniques i administratives de l'empresa distribuïdora Electra del Maestrazgo, SA, de confecció i execució de les obres, sol·licita la baixa dels projectes inclosos en l'annex I i II del conveni de referència i l'alta de nous projectes, dins del Pla de Qualitat de Subministrament d'Energia Elèctrica, i no s'altera la dita modificació en el muntant total de la inversió prevista en el conveni.   
A fi de complir els objectius continguts en el conveni marc citat i poder finalitzar els plans de qualitat i control de tensió del servici elèctric, les parts  
Exposen  
Que les dues parts desitgen establir la present addenda al conveni marc de referència, subjecte a les següents:   
Clàusules  
Primera. Objecte de l'addenda  
Modificar la relació d'obres corresponents a l'empresa distribuïdora Electra del Maestrazgo, SA, prevista en els annexos I i II del conveni marc de col·laboració entre el Ministeri d'Indústria, Turisme i Comerç i la Generalitat de la Comunitat Valenciana per a la realització de plans de millora de la qualitat del servici elèctric i plans de control de tensió en la mencionada Comunitat Autònoma, que va ser publicat en el Boletín Oficial del Estado amb data 26 de gener de 2007; es donen de baixa les dites obres i es donen d'alta projectes nous.  
La inversió que es dóna de baixa coincidix amb la inversió que es dóna d'alta, de manera que la dita modificació no altera el muntant total de la inversió prevista en el conveni marc. D'esta manera, continuen complint-se els objectius i la finalitat perseguida en el mencionat conveni objecte d'esta addenda.  
Una vegada incorporada la dita modificació, la relació d'obres que s'han de realitzar per part de l'empresa distribuïdora Electra del Maestrazgo, SA, a càrrec d'este conveni i les seues quanties, és la següent:  
  
Obres de reserva de control de tensió  
  
\* \* \* \* \*Segona. Aplicació de les condicions del conveni marc  
En tot allò que no ha sigut objecte de modificació en la present addenda, seran de plena i total aplicació les clàusules del conveni marc.  
I com a prova de conformitat amb tot el que s'ha exposat anteriorment, les parts firmen la present addenda, en dos exemplars i a un sol efecte, al lloc i en la data assenyalats a l'encapçalament.  
Pel Ministeri d'Indústria, Turisme i Comerç: Pedro Luis Marín Uribe  
Per la Conselleria d'Infraestructures i Transport: Mario Flores Lanuza  
Obras reserva control de tensión  
